Aryeh Lebowitz

I. The Sugya. Sanhedrin 71b-72a

A. What will his ultimate aveira be? Rambam Peirush Hamishnayos

1. Aruch L'ner Sanhedrin 72a - Why is it called "robbery" and not "murder"?

B. Addictive Behavior - Iggeros Moshe Yoreh Deah III:35

II. Why Sekilah?

A. Yad Ramah - will also be mechalel shabbos

1. In the act of murder? Mekalkel b'Chaburah - Tosafos 35a Ein Retzichah

B. Da'as Zekeinim m'Balei Hatosafos

1. Responsa Lachmei Todah #24 - have to start the aveira (answers contradiction with Yishmael)

C. Maharal Gur Aryeh 1 - quantity and quality...

1. Har Tzvi al Hatorah

2. Lekach Tov #15 - many proofs

D. Maharal Gur Aryeh 2

1. Is there kaparah for Rodef? Beis Ha'otzar 1:56:12

III. Contradiction with Yishmael. Rashi Bereishis 21:17

A. Maharsha Rosh Hashana 16b

B. Sfas Emes Rosh Hashana 16b

IV. Forgetting Torah. Sichos Mussar Year 33 #27

**תלמוד בבלי מסכת סנהדרין דף עא עמוד ב**

משנה. בן סורר ומורה נידון על שם סופו, ימות זכאי ואל ימות חייב. שמיתתן של רשעים הנאה להן והנאה לעולם, לצדיקים - רע להן ורע לעולם, יין ושינה לרשעים - הנאה להן והנאה לעולם, ולצדיקים - רע להן ורע לעולם. פיזור לרשעים - הנאה להן והנאה לעולם, ולצדיקים - רע להן ורע לעולם. כנוס לרשעים - רע להן ורע לעולם, ולצדיקים - הנאה להן והנאה לעולם. שקט לרשעים - רע להן ורע לעולם, לצדיקים - הנאה להן והנאה לעולם

**תלמוד בבלי מסכת סנהדרין דף עב עמוד א**

גמרא. תניא, רבי יוסי הגלילי אומר: וכי מפני שאכל זה תרטימר בשר ושתה חצי לוג יין האיטלקי אמרה תורה יצא לבית דין ליסקל? אלא, הגיעה תורה לסוף דעתו של בן סורר ומורה, שסוף מגמר נכסי אביו ומבקש למודו ואינו מוצא, ויוצא לפרשת דרכים ומלסטם את הבריות. אמרה תורה: ימות זכאי ואל ימות חייב. שמיתתן של רשעים הנאה להם והנאה לעולם, ולצדיקים - רע להם ורע לעולם. שינה ויין, לרשעים - הנאה להם והנאה לעולם, לצדיקים - רע להם ורע לעולם. שקט, לרשעים - רע להם ורע לעולם, ולצדיקים - הנאה להם והנאה לעולם. פיזור, לרשעים - הנאה להם והנאה לעולם, ולצדיקים - רע להם ורע לעולם

**רמב"ם על משנה מסכת סנהדרין פרק ח משנה ה**

[ה] ידון על שם סופו, כלומר שהתורה העידה כי מי שהוא בגיל צעיר תאותן עד כדי כך כמתואר לא יבצר בסופו של דבר שיהא גוזל ממון אחרים ושופך דמים כדי לקחת ממון לעשות בו מה שהורגל, ולפיכך צוה ה' להכריתו לפני כן, וייהרג קודם שיהרוג

**ערוך לנר מסכת סנהדרין דף עב עמוד א**

בגמרא ומלסטם את הבריות. ק"ק למה קרי ליה זכאי בתחלתו כשגנב מאביו ולבסוף כשגזל את הבריות מקרי חייב מ"ש לאו דגניבה מלאו דגזילה י"ל דבאמת משום איסור לאו מקרי זכאי לגבי דין מיתה והא דקאמר ומלסטם את הבריות היינו שיהרגם דאיכא חיוב מיתה וכן פי' הרמב"ם בפי' המשניות והא דדיינינן ליה בסקילה אף דרוצח גופא אינו אלא בסייף היינו משום שיבא גם לידי איסור סקילה כגון שיגזול את הבריות או יהרגם בשבת והא דאמרינן לעיל (ע א) שהכל מצויין אצלה בעבירה ופי' רש"י ומרגלת לבריות לעבירה בשביל אתנן התם ג"כ תבא לידי איסור סקילה כשתרגיל את הבריות לעבירה כשתהיה נערה המאורסה:

**שו"ת אגרות משה יורה דעה חלק ג סימן לה**

איסור עישון סמים בע"ה. ב' דר"ח אייר תשל"ג. מע"כ מוה"ר ירוחם פראם שליט"א.

הנה בדבר אשר התחילו איזה בחורים מהישיבה לעשן חשיש (מעראוואנא), פשוט שהוא דבר אסור מכמה עיקרי דינים שבתורה חדא שהוא מקלקל ומכלה את הגוף, ואף אם נמצאו אנשים בריאים שלא מזיק להם כל כך אבל מקלקל הוא את הדעת ואינם יכולים להבין דבר לאשורו שזה עוד יותר חמור שלבד שמונע עצמו מלמוד התורה כראוי הוא מניעה גם מתפלה וממצות התורה שעשיה בלא דעת הראוי הוא כלא קיימם. ועוד שהוא גורם תאוה גדולה אשר הוא יותר מתאות אכילה וכדומה הצריכים להאדם לחיותו ויש שלא יוכלו לצמצם ולהעביר תאותם, והוא איסור החמור שנאמר בבן סורר ומורה על תאוה היותר גדולה שיש לו לאכילה אף שהוא לאכילת כשרות, וכ"ש שאסור להביא עצמו לתאוה גדולה עוד יותר ולדבר שליכא שום צורך להאדם בזה שהוא אסור, ואף שלמלקות נימא שאין עונשין מן הדין מ"מ לאיסורא ודאי עובר על לאו זה ואיכא גם הטעם דאיכא בבן סורר ומורה שסופו שילסטם את הבריות כדאיתא בסנהדרין בפ' בן סורר (ס"ח ע"ב). ועוד שהאב והאם של אלו שמעשנין זה מצטערים מאד אשר עוברין על מצות כבוד אב ואם. ועוד איכא איסור העשה דקדושים תהיו כפירוש הרמב"ן בחומש. וגם הם גורמים לאיסורים הרבה אחרים לבד זה, סוף דבר הוא פשוט וברור שהוא מאיסורים חמורים וצריך להשתדל בכל היכולת להעביר טומאה זו מכל בני ישראל ובפרט מאלו שלומדין בישיבות. והנני ידידו מוקירו, משה פיינשטיין

**תוספות מסכת סנהדרין דף לה עמוד א**

אין רציחה דוחה את השבת - בשריפה ניחא אפילו למ"ד מקלקל בהבערה פטור דיש בה חילול שבת משום פתילה דאמר (יבמות דף ו:) מה לי בישול פתילה מה לי בישול סממנים ובשאר חייבי מיתות נמי אפי' למ"ד (כתובות ה:) דמקלקל בחבורה פטור הכא חשיב תיקון דיש לו כפרה

**רש"י בראשית פרק כא פסוק יז**

באשר הוא שם - לפי מעשים שהוא עושה עכשיו הוא נדון ולא לפי מה שהוא עתיד לעשות, לפי שהיו מלאכי השרת מקטרגים ואומרים רבונו של עולם, מי שעתיד זרעו להמית בניך בצמא אתה מעלה לו באר. והוא משיבם עכשיו מה הוא, צדיק או רשע, אמרו לו צדיק, אמר להם לפי מעשיו של עכשיו אני דנו וזהו באשר הוא שם. והיכן המית את ישראל בצמא, כשהגלם נבוכדנצר, שנאמר (ישעיה כא יג - יד) משא בערב וגו' לקראת צמא התיו מים וגו' כשהיו מוליכין אותם אצל ערביים היו ישראל אומרים לשוביהם בבקשה מכם, הוליכונו אצל בני דודנו ישמעאל וירחמו עלינו, שנאמר (שם שם) אורחות דודנים [אל תקרי דודנים אלא דודים] ואלו יוצאים לקראתם ומביאין להם בשר ודג מלוח ונודות נפוחים, כסבורים ישראל שמלאים מים, וכשמכניסו לתוך פיו ופותחו, הרוח נכנס בגופו ומת:

**מהרש"א חידושי אגדות מסכת ראש השנה דף טז עמוד ב**

אלא לפי מעשיו שבאותה שעה כו' שנאמר באשר גו'. מפורש בב"ר כפרש"י דלפי פשוטו הוא יתורא דקרא וע"כ דרשו דכמו דמלת שם מורה על המקום שבא הסיפור ממנו כבר כן הוא מורה כאן על הזמן ההוא שאנו קיימין בו יהא נידון ולא על העתיד והא דבן סורר נידון ע"ש סופו עיין תירוצו ברא"ם ועי"ל דבן סורר נידון ע"ש סופו של עצמו מה שאין כן בישמעאל על שם סופו של בניו לא נידון:

**שפת אמת מסכת ראש השנה דף טז עמוד ב**

שם בגמ' ואר"י כו' באשר הוא שם עי' במהרש"א שכ' לחלק דבן סורר ומורה שנהרג ע"ש סופו של עצמו שאני וצ"ע דהא ר"י כללא כייל שאין אדם נידון אלא לפי מעשיו של אותו שעה משמע אפי' עתיד להרשיע בעצמו אח"כ אבל עיקר התי' כמ"ש הרא"ם שם בפ' וירא דבן סו"מ נידון ע"ש מעשיו דאותו שעה כיון דהגיע תורה לסוף דעתו דע"י שזולל בשר וסובא יין יבוא למעשים הללו הרי מתחייב במעשה זו מיתה, ועוד נראה דהתם לטובתו הוא כדאמרינן מוטב שימות זכאי אבל האי קרא דמייתי הכא מיירי היכא שיעשה החטא אח"כ רק שיהי' נענש במעשה העתיד ע"ז אין דנין ובמ"א ביארתי יותר דלכאורה בישמעאל ג"כ אם הי' מת בצמא לא היו עתידין בניו להמית בנ"י אך ז"א דע"כ כיון שהמלאכים ראו שעתידין לעשות כן הי' זה אמת והיינו שהקטרוג הי' רק על מה שמעלה לו באר בדרך נס אבל מ"מ הי' חי עד שיגיע למים ולא הי' הקטרוג להמיתו או אפשר דכבר הוליד זרע גם קודם מעשה זו אבל להצילו שלא יבוא לאותו חטא אפשר דדנין בכה"ג עוד נראה דהקושיא מעיקרא ליתא דהכא מיירי בדין שמים אבל בבן סו"מ דדין ומשפט התורה לב"ד להורגו אין ענין לכאן [וכמ"ש בגור ארי' שם ובפ' תצא ע"ש] מיהו הא דאר"י אינו אלא לזכות דנין אותו באשר הוא שם אבל להטיב לפי מעשיו העתידין מצינו הרבה פעמים שניצול ע"י זה: